สวัสดีค่ะ ขอสอบถาม เมื่อคืนประมาณ เที่ยงคืนครึ่ง มีเพศสัมพันธ์ โดยไม่ได้ใส่ถุงยางอนามัย โดยฝ่ายชายไม่มั่นใจ ว่าได้หลั่งในหรือป่าว โดยบอกว่ารู้สึกเจ็บอวัยวะ แล้วสักพักรู้สึกมีน้ำไหลออกมา (โดยปกติ ผช. เวลาใกล้เสร็จเขาจะรูั แต่รอบนี้เขาไม่มั่นใจ และเขารู้สึกว่า ไม่ได้รู้สึกว่าจะหลั่งออกมา)แต่มีความตกใจ เพราะกลัวว่าจะพลาดหรือป่าว เช้านี้เวลา 8 นาฬิกาครึ่ง ได้กินยาคุมฉุกเฉิน ชนิด 1 เม็ด หลังจากกินจนถึงตอนนี้ 11.30 น. ยังไม่มีอะไรผิดปกติ หรือ มีผลข้างเคียงแต่อย่างได อาจจะมีเพลียเล็กน้อย ไม่แน่ใจเพราะยา หรือ เพราะนอนดึกเมื่อคืน เพราะวิตกกังวลเรื่องนี้ แต่เช้ามา มาดูผ้าปูที่นอนรู้สึกเหมือนว่า น้ำที่ออกคล้ายประจำเดือน คือ สีออกแดงๆ น้ำตาลๆ แต่สีไม่ได้เข้มมากนัก อยากจะปรึกษาคุณว่า ควรทำอย่างไรต่อไปค่ะ ปล. ได้ใช้แอปดูการตกไข่ ตอนนีัคำนวณไว้อีกประมาณ 9 วัน ประจำเดือนจะมา และตอนนี้อยู่ในสภาวะที่การตั้งครรภ์ต่ำ แต่ก็เข้าใจว่าแอปก็อาจจะมีความคลาดเคลื่อนได้ ส่วนตัวประจำเดือนมาไม่ปกติอยู่แล้วค่ะ แต่มาทุกเดือน แค่ระยะเวลาตกไข่ไม่เท่ากันค่ะ ขอบค่ะ
สวัสดีค่ะ การมีเพศสัมพันธ์ โดยไม่ได้ใส่ถุงยางอนามัย มีโอกาสตั้งครรภ์ได้ตามปกติ แม้จะเป็นนการหลั่งนอก ยังมีโอกาสทำให้เกิดการตั้งครรภ์ได้ 4-20%ดังนั้นกรณีนี้มีข้อบ่งชี้การใช้ยาคุมฉุกเฉิน ซึ่งเป็นการใช้ยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนดหลังการใช้ยานั้น อาจจะมีหรือไม่มีผลข้างเคียงก็ได้ ผลข้างเคียงที่อาจจะเกิดได้เช่นมีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ปวดท้อง การมีหรือไม่มีผลข้างเคียงไม่ได้บอกว่ายาได้ผลหรือไม่ การมีเลือดออกคล้ายประจำเดือนดังกล่าวมาอาจจะเป็นผลข้างเคียงยาใดโดยประจำเดือนที่คลาดเคลื่อนไป ไม่ควรเกิน 7 วันไปจากที่ควรจะเป็น หากมาคลาดเคลื่อนไปเกินจากนี้ หรือเกิน 35 วันจากครั้งก่อนถือว่าผิดปกติ ควรจะต้องยืนยันการตั้งครรภ์ สามารถที่จะซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หรือไปยืนยันผลที่รพอีกครั้งค่ะ